Godhra on Intian Gujaratissa sijaitseva noin 140 000 asukkaan kaupunki, joka toimii Panchmahalin piirikunnan hallinnollisena keskuksena. Kaupunki sai osakseen runsaasti julkisuutta vuonna 2002, jolloin siellä poltettiin hindupyhiinvaeltajia kuljettanut juna. Tapauksen johdosta Gujaratissa alkoivat laajat väkivaltaisuudet, jotka vaativat yli tuhannen ihmisen hengen. Kaupungin nimen alkuperä on tarinan mukaan peräisin lehmiä rakastaneelta erakolta, joka kutsui seutua nimellä Gaudhara eli lehmien maa. Tämä muuttui myöhemmin Godhraksi.